Slagendalen

Slagendalen er et dalføre i Tønsberg kommune i Vestfold og Telemark. Dalen omfatter store deler av kirkesognet Slagen og strekker seg fra Jareteigen i nord til Kilen i sør. Vellebekken renner gjennom Slagendalen og munner ut i den lille bukta Presterødkilen sør for dalen.

Navnet Slagen kommer fra det norrøne ordet Slagn. Det er usikkert hva det ordet betyr, men det tønsbergske dialektordet «slagne» som på bokmål er oversatt til 'bli fuktig, slå seg' kan komme fra det norrøne ordet Slagn.

I Slagendalen, nord for Slagen kirke, ligger den verdensberømte gravhaugen Oseberghaugen. Osebergskipet fra 800-tallet ble gravd ut fra haugen i 1904. Oseberghaugen er den rikest utstyrte graven i Europa fra denne tida.

Nedre del av Slagendalen er tett befolket med boligstrøk som Solvang og Presterødåsen. Vestfold og Telemarks største kino Kilden Kino ligger helt sør i Slagendalen, ved Kilen.

Referanser 

Tønsbergs geografi
Daler i Vestfold